**Zmluva na dodávku WiFi LAN a AAA servera a s tým spojených služieb**

uzatvorená podľa § 536 a nasl. Obchodného zákonníka

a podľa § 269 ods. 2 Obchodného zákonníka

(ďalej len „zmluva“)

### **Zmluvné strany**

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919

 <platí pre domáceho uchádzača>

SK60 0720 0000 0000 0000 2129

<platí pre zahraničného uchádzača>

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ v príslušnom gramatickom tvare)

a

**Dodávateľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Č. účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „dodávateľ“ v príslušnom gramatickom tvare)

(objednávateľ a dodávateľ ďalej spolu označovaní ako „zmluvné strany“)

###  **PREAMBULA**

Objednávateľ ako verejný obstarávateľ vyhlásil oznámením č. *<doplní verejný obstarávateľ>,* zverejneným vo Vestníku verejného obstarávania č. *<doplní verejný obstarávateľ>* dňa *<doplní verejný obstarávateľ>,* podlimitnú zákazku s názvom *„Dodanie a inštalácia WiFi LAN a AAA servera“*. Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu. Touto zmluvou sa stanovuje právny režim dodania tovaru a poskytovania služby uvedeného v predmete tejto zmluvy.

### **Článok**

### **I. ÚČEL zmluvy**

Účelom tejto zmluvy je zabezpečenie vytvorenia a prevádzkovania bezdrôtovej lokálnej siete v mieste sídla NBS, a to prostredníctvom zariadení a služieb dodaných dodávateľom.

###  **Článok**

### **II. Predmet zmluvy**

###

* 1. Predmetom tejto zmluvy je záväzok dodávateľa:

**a) dodať dvesto (200) kusov WiFi AP, dva (2) kusy WiFi controller a dva (2) kusy AAA servera** spolu s ich imanentným softvérom a firmwarom, ktoré sú určené v Prílohe 1 tejto zmluvy a sú v súlade s technickou špecifikáciou a požiadavkami objednávateľa podľa Prílohy 1 tejto zmluvy (ďalej ako „zariadenia“ alebo jednotlivo „zariadenie“),

**b) inštalovať a konfigurovať dodané zariadenia** (ďalej ako „inštalačné a konfiguračné práce“) v súlade s požiadavkami objednávateľa podľa Prílohy 1 tejto zmluvy a

**c) dodať podporu výrobcu dodaných zariadení na dobu štyridsaťosem (48) mesiacov** (ďalej ako „podpora“) v súlade s podmienkami stanovenými výrobcom dodaných zariadení.

(ďalej zariadenia, inštalačné a konfiguračné práce a podpora spolu aj ako „predmet plnenia“).

* 1. Objednávateľ sa zaväzuje za riadne a včas dodaný predmet plnenia zaplatiť dohodnutú cenu, ktorá je určená v Prílohe 2 tejto zmluvy.

### **Článok**

### **III. Termín dodania predmetu Plnenia**

* 1. Dodávateľ sa zaväzuje dodať objednávateľovi predmet plnenia do štyroch (4) mesiacov odo dňa nadobudnutia účinnosti tejto zmluvy.
	2. Predmet plnenia sa považuje za dodaný a vykonaný ku dňu objednávateľovho podpisu akceptačného protokolu v súlade s bodom 2.2 Prílohy 1 tejto zmluvy, pričom doba 48 mesiacov dodanej podpory začína plynúť až dňom objednávateľovho podpisu akceptačného protokolu.

### **Článok**

### **IV. Miesto Predmetu plnenia**

* 1. Dodávateľ dodá a vykoná predmet plnenia v priestoroch objednávateľa na:

a) ul. I. Karvaša č. 1, 813 25 Bratislava,

b) záložného pracoviska objednávateľa na ul. Kopčianska 92/D, 821 01 Bratislava.

### **Článok**

### **V. ZárukA na predmet plnenia**

* 1. Dodávateľ zodpovedá za vady predmetu plnenia v zmysle § 560 až § 565 Obchodného zákonníka a v zmysle ustanovení tejto zmluvy.
	2. Záruka za dodaný predmet plnenia je 24 mesiacov. Záručná doba začína plynúť dňom objednávateľovho podpisu akceptačného protokolu.
	3. Dodávateľ sa zaväzuje, že predmet plnenia, ktorý dodaný objednávateľovi podľa tejto zmluvy, nemá žiadne právne vady, t. j., že nie je zaťažený právami tretích subjektov týkajúcich sa najmä vlastníckych práv a práv duševného vlastníctva.
	4. Predmet plnenia musí byť dodaný bez vád. Reklamácia vád zistených na predmete plnenia musí byť oznámená písomnou formou a musí byť odoslaná dodávateľovi bez zbytočného odkladu, najneskôr do 15 pracovných dní od dňa zistenia vady.
	5. Náklady na odstránenie vád predmetu plnenia znáša v plnom rozsahu dodávateľ.
	6. Poskytnutím záruky za akosť sa dodávateľ zaväzuje aj k tomu, že dodaný predmet plnenia (hardvér aj softvér) bude spĺňať požiadavky, parametre určené na tento predmet plnenia v súlade s Prílohou 1 tejto zmluvy počas celej doby trvania tejto záruky. Záruka sa nevzťahuje na chyby spôsobené nesprávnym zaobchádzaním, ktoré nie je v súlade s používaním predpísaným výrobcom.
	7. Práva a povinnosti zmluvných strán súvisiace so záručnou dobou a vadami predmetu plnenia sú predmetom samostatnej Servisnej zmluvy medzi objednávateľom a dodávateľom, ktorá je výsledkom rovnakého verejného obstarávania zákazky s názvom „Dodanie a inštalácia WiFi LAN a AAA servera, ak v tejto zmluve nie je uvedené inak.

### **Článok**

### **VI. Cena a platobné podmienky**

* 1. Celková cena podľa Prílohy 2 tejto zmluvy (CC=CHV+CIM) predmetu plnenia je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon o cenách v znení neskorších predpisov, a to v celkovej výške:

<vyplní uchádzač>bez DPH

(slovom: <vyplní uchádzač> eur bez DPH)

* 1. Cena predmetu plnenia zahŕňa všetky dodávateľove náklady vzniknuté s jeho dodaním (napr. náklady spojené s dopravou do miesta plnenia) až do miesta plnenia.
	2. Ceny za predmet dodávky sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni>. Faktúry za predmet dodania budú obsahovať aj vyčíslenie DPH podľa všeobecne záväzných právnych predpisov platných ku dňu dodania predmetu plnenia.
	3. Objednávateľ prevezme predmet plnenia (dielo) po úspešnom ukončení akceptačného testovania formou podpisu (záverečného-ak sa akceptačné testy opakujú) akceptačného protokolu. Dodávateľ je na základe podpísaného akceptačného protokolu objednávateľom oprávnený vystaviť faktúru.
	4. Faktúry sú splatné do 30 dní odo dňa ich doručenia objednávateľovi bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa.
	5. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa <vyplní uchádzač> na e-mailovú adresu objednávateľa **faktury.ofr@nbs.sk** vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.  Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	6. <text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona NR SR č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti dodávateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
	7. <text tohto bodu platí pre zahraničného uchádzača, domáci uchádzač text odstráni> Dodávateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.

### **Článok**

### **VII. ZÁVäzky zmluvných strán**

* 1. Dodané zariadenia musia byť dodané nové a nepoužívané. Dodané zariadenia nesmú mať ukončenú životnosť (End of Life) alebo predaj End of Sale, pričom na preukázanie týchto skutočností sa dodávateľ zaväzuje do 14 dní odo dňa doručenia objednávateľovej písomnej výzvy k tejto veci doručiť objednávateľovi listinu, ktorej obsahom je výrobcove potvrdenie uvedených skutočností.
	2. Dodané zariadenia a podpora pre zariadenia musia byť určené pre predaj v Slovenskej republike alebo regióne, ktorého je Slovenská republika súčasťou, pričom dodávateľ sa zaväzuje listinou preukázať svoje oprávnenie dodať zariadenia a podporu na územie Slovenskej republiky alebo v regióne, ktorého je Slovenská republika súčasťou, a to do 14 dní odo dňa doručenia objednávateľovej písomnej výzvy v tejto veci.
	3. Dodávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená objednávateľovi najneskôr 7 dní pred vykonaním zmeny, pričom v prípade zmeny osoby určenej v Prílohe 3 tejto zmluvy je daná povinnosť uzatvoriť písomný dodatok v súlade s článkom XIV bodom 2 tejto zmluvy.
	4. Dodávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať poskytnutie služieb - podpora v zmysle tejto zmluvy. Zmeny uvedených informácií musia byť písomne doručené objednávateľovi najneskôr 7 pracovných dní pred vykonaním zmeny.
	5. Dodávateľ sa zaväzuje zabezpečiť, aby jeho zamestnanci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
	6. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená dodávateľovi najneskôr 7 dní pred vykonaním zmeny.
	7. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať dodávateľa o platných telefónnych číslach a adresách elektronickej pošty, prostredníctvom ktorých môže dodávateľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť písomne doručené dodávateľovi najneskôr 7 pracovných dní pred vykonaním zmeny.
	8. Dodávateľ sa zaväzuje vykonať inštalačné a konfiguračné práce prostredníctvom odborne spôsobilých pracovníkov dodávateľa uvedených v Prílohe 3 tejto zmluvy.

### **Článok**

### **VIII. Zmluvné pokuty A ZODPOVEDNOST ZA ŠKODU**

* 1. Objednávateľ má právo na zmluvnú pokutu ak:

a) dodávateľ nedodá predmet plnenia do štyroch (4) mesiacov odo dňa nadobudnutia účinnosti tejto zmluvy, a to vo výške 250 eur bez DPH, a to za každý aj začatý deň omeškania,

b) dodávateľ nevykoná inštalačné a konfiguračné práce prostredníctvom odborne spôsobilých pracovníkov dodávateľa uvedených v Prílohe 3 tejto zmluvy, a to vo výške 10 000 eur bez DPH, a to za každé takéto porušenie.

* 1. V prípade omeškania platby za predmet zmluvy má dodávateľ právo fakturovať objednávateľovi úrok z omeškania vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka za každý deň omeškania.
	2. Právo objednávateľa na náhradu škody nie je týmto dotknuté, pričom zmluvná pokuta sa nezapočítava na náhradu škody vzniknutej objednávateľovi porušením zmluvných povinností dodávateľa.

 Poskytovateľ zodpovedá za všetky škody, ku ktorým dôjde pri plnení podľa tejto zmluvy, a ktoré boli preukázateľne spôsobené ním alebo osobami, prostredníctvom ktorých zabezpečuje poskytovanie služieb podľa tejto zmluvy ako aj zanedbaním jeho povinnosti. Zodpovednosť za škody sa bude spravovať ustanoveniami § 373 a nasl. Obchodného zákonníka.

### **Článok**

### **IX. Vyššia moc**

* 1. Pre účely tejto zmluvy sa za okolnosti vylučujúce zodpovednosť za škodu (vyššia moc) považujú prekážky alebo udalosti, ktoré nastali nezávisle od vôle povinnej strany ani ich nemôže povinná strana ovplyvniť (napr. prekážky právnej povahy, živelné pohromy, vojna a podobne).
	2. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa takejto udalosti, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu zmluvy vo vzťahu k predmetu, k cene a času plnenia. Pokiaľ nepríde k dohode, zmluvné strany majú právo odstúpiť od zmluvy.

### **Článok**

### **X. Prechod nebezpečenstva škody a vlastníckeho práva**

Nebezpečenstvo škody na dodávaných zariadeniach a vlastnícke právo k nim prechádza na objednávateľa okamihom objednávateľovho podpísania protokolu o odovzdaní a prevzatí predmetu plnenia – zariadenia. Prepravu a balenie zariadení zabezpečuje dodávateľ na vlastné náklady.

### **Článok**

### **XI. Subdodávateľ**

* 1. Dodávateľ je povinný v prípade poskytovania predmetu zmluvy subdodávateľom oznámiť objednávateľovi akúkoľvek zmenu údajov o tomto subdodávateľovi. Dodávateľ je povinný bezodkladne písomne oznámiť objednávateľovi zmenu subdodávateľa, pričom je povinný poskytnúť objednávateľovi údaje o tomto novom subdodávateľovi v rozsahu určenom v § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a podiel zákazky, ktorý má dodávateľ v úmysle tomuto subdodávateľovi zadať.
	2. Dodávateľ potvrdzuje, že podľa § 41 ods. 3 zákona o verejnom obstarávaní uviedol v prílohe 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu plnenia prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.
	3. Počas trvania tejto zmluvy je dodávateľ oprávnený zmeniť subdodávateľa uvedeného v prílohe 4 tejto zmluvy výlučne na základe písomného dodatku k tejto zmluvy. Dodávateľ je oprávnený zmeniť subdodávateľa uvedeného v prílohe 4 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená.
	4. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	5. Za účelom preukázania splnenia povinnosti v zmysle predchádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe 4 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.

### **Článok**

### **XII. Autorské práva**

1. V prípade, že predmet plnenia alebo jeho ktorákoľvek časť, ktorého vykonanie a dodanie je predmetom tejto zmluvy (napr. návrh dizajnu vybudovania WiFi siete) spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), čím požíva jeho ochranu, dodávateľ týmto udeľuje objednávateľovi (nadobúdateľovi) súhlas na použitie predmetu plnenia - diela (ďalej na účely tohto článku tejto zmluvy ako „licencia“), a to na všetky použitia predmetu plnenia - diela známe ku dňu uzatvorenia tejto zmluvy alebo ktoré vyplynú z potrieb vykonávania činnosti objednávateľa alebo z použitia predmetu plnenia - diela v budúcnosti. Objednávateľ je na základe poskytnutej licencie oprávnený s predmetom plnenia - dielom akokoľvek disponovať a nakladať, a to najmä:

a) predmet plnenia - dielo alebo jeho časti použiť a používať na účely súvisiace s činnosťou objednávateľa,

b) rozhodovať o jeho použití,

c) predmet plnenia - dielo upravovať, meniť a spracovávať,

d) vyhotovovať rozmnoženiny predmetu plnenia - diela alebo jeho častí,

e) použiť predmet plnenia - dielo alebo jeho časti na vytvorenie nového diela,

f) zverejniť a rozširovať predmet plnenia - dielo,

g) udeliť súhlas na použitie predmetu plnenia - diela akýmkoľvek tretím osobám,

h) akýmkoľvek iným spôsobom použiť predmet plnenia - dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.

1. Dodávateľ týmto bezodplatne udeľuje objednávateľovi výhradnú licenciu v územne a vecne neobmedzenom rozsahu, bez časového obmedzenia, a to na celú dobu trvania majetkových práv k predmetu plnenia - dielu v zmysle Autorského zákona.
2. Pre vylúčenie pochybností platí, že licencia sa vzťahuje len na dielo, ktoré vznikne ako následok poskytnutých služieb podľa tejto zmluvy a nie na už vyvinutý obchodný produkt dodaný ako predmet plnenia.

### **Článok**

### **XIII. UKONČENIE ZMLUVY**

* 1. Táto zmluva zaniká:

a) vzájomnou písomnou dohodou zmluvných strán;

b) písomnou výpoveďou objednávateľa bez uvedenia dôvodu, pričom výpovedná lehota je 3 mesiace a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane;

c) písomným odstúpením od zmluvy v prípade podstatného porušenia zmluvy dodávateľom, a to nasledujúci deň po doručení písomného oznámenia objednávateľa o odstúpení od zmluvy dodávateľovi, ak oznámenie o odstúpení neobsahuje neskorší dátum zániku zmluvy.

* 1. Za podstatné porušenie tejto zmluvy dodávateľom sa považuje ak dodávateľ poruší svoj (aj jednotlivý) záväzok určený v:

a) článku III bode 1 tejto zmluvy, a to ak, dodávateľ poruší svoj záväzok dodať predmet plnenia do štyroch (4) mesiacov odo dňa nadobudnutia účinnosti tejto zmluvy,

b) článku VII bode 1 tejto zmluvy, a to ak, dodávateľ poruší svoj záväzok dodať zariadenia nové a nepoužívané,

c) článku VII bode 2 tejto zmluvy, a to ak, dodávateľ poruší svoj záväzok dodať zariadenia určené pre predaj v Slovenskej republike alebo regióne, ktorého je Slovenská republika súčasťou.

b) článku VII bode 8 tejto zmluvy, a to ak, dodávateľ poruší svoj záväzok vykonať inštalačné a konfiguračné práce prostredníctvom odborne spôsobilých pracovníkov dodávateľa uvedených v Prílohe 3 tejto zmluvy.

* 1. V prípade, ak ktorákoľvek zo zmluvných strán poruší akýkoľvek zo svojich záväzkov dojednaných v tejto zmluve a nesplní svoj záväzok ani v dodatočnej primeranej lehote, ktorá jej na to bola poskytnutá, môže druhá zmluvná strana od tejto zmluvy odstúpiť.
	2. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane.
	3. Odstúpenie od tejto zmluvy je možné výlučne písomnou formou. Účinky odstúpenia od zmluvy nastanú dňom doručenia písomného oznámenia o odstúpení druhej zmluvnej strane na adresu jej sídla.

### **Článok**

### **XIV. Záverečné ustanovenia**

* 1. Táto zmluva je vyhotovená a podpísaná v (4) štyroch rovnopisoch, pričom objednávateľ dostane (3) tri rovnopisy a dodávateľ dostane (1) jeden rovnopis. Všetky rovnopisy sú považované za rovnocenné.
	2. Zmeny a doplnenia tejto zmluvy je možné vykonať len formou písomného dodatku a v súlade s § 18 zákona o verejnom obstarávaní, ktorý podpíšu oprávnení zástupcovia obidvoch zmluvných strán; to neplatí, ak je v tejto zmluve ustanovené inak.
	3. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
	4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd Slovenskej republiky. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
	5. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto zmluvy (vrátane jej prípadných dodatkov) a faktúr dodávateľa doručených objednávateľovi, a to zverejnenie objednávateľom počas trvania tejto povinnosti podľa § 5a ods. 1, 6 a 9 a § 5b zákona o slobodnom prístupe k informáciám.

* 1. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
	2. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
	3. Neoddeliteľnou súčasťou tejto zmluvy sú nasledovné prílohy:

Príloha 1 Technická špecifikácia a požiadavky na predmet plnenia

Príloha 2 Cena za predmet plnenia

Príloha 3 Zoznam odborne spôsobilých pracovníkov dodávateľa

Príloha 4 Zoznam dodávateľových subdodávateľov

Za objednávateľa: Za dodávateľa:

V Bratislave, dňa: V ........................., dňa:

................................................... ...................................................

oprávnená osoba oprávnená osoba

**Príloha 1 - Technická špecifikácia a požiadavky na predmet plnenia**

1. Požiadavky na dodávku zariadení
	1. Predmetom dodania sú, čo množstva, druhu a rozsahu zariadenia uvedené v tabuľke č. 1.
	2. Dodávateľ sa zaväzuje, že všetky dodané WiFi AP, WiFi – controllery a AAA servery zariadenia budú nové, nerepasované, nepoužívané a od jedného výrobcu jednej značky.
	3. Všetky dodané zariadenia musia byť originálne produkty, dodané cez autorizovaných distribučných partnerov.
	4. Dodávateľ sa zaväzuje, že všetky dodané WiFi AP, WiFi – controllery a AAA servery zariadenia budú výrobcom podporovane minimálne 6 rokov.
	5. Dodávateľ je povinný v termíne do 14 dní od nadobudnutia účinnosti zmluvy doručiť písomne v listinnej podobe objednávateľovi doklad od výrobcu dodávanej technológie, že žiaden z dodaných zariadení nebude minimálne 6 rokov EOS (End of support).
	6. Dodávateľ je povinný určiť celkovú cenu tak, aby zahŕňala všetky a akékoľvek náklady (doprava tovaru do miesta plnenia, náklady na odstraňovanie chýb počas záručnej doby atď.) spojené s plnením zmluvy.
	7. Objednávateľ požaduje aby zariadenia spĺňali nasledujúce hardvérové a softvérové požiadavky uvedené v tabuľke č. 1 a v tabuľke č. 2.

Tabuľka 1: WiFi AP a WiFi controller - technická špecifikácia

|  |  |
| --- | --- |
| **Poradové číslo** | **WiFi AP a WiFi controller - technická špecifikácia** |
| 1 | Prístupový bod pre použitie v interiéroch (indoor AP) |
| 2 | Podpora bezdrôtových štandardov: 802.11a/b/g/n, 802.11ac wave2, 802.11ax |
| 3 | Certifikácia Wi-Fi Aliance: Wi-Fi CERTIFIED 6™ a Wi-Fi CERTIFIED WPA3™ |
| 4 | Všesmerovaná anténa so ziskom v pásme 5GHz minimálne 5 dBi, v pásme 2.4GHz minimálne 4dBi |
| 5 | vysielací výkon v pásme 5GHz: min. 23 dBm / 200 mW ,v pásme 2.4GHz: min. 23 dBm / 200 mW |
| 6 | Podpora štandardného IEEE 802.3af (PoE), IEEE 802.3at (PoE+) bez nutnosti redukcie výkonu ľubovoľného rádia |
| 7 | Pracovný režim: AP riadené kontrolérom   |
| 8 | AP ethernet port, prípadne porty podporované mgig-ový port s minimálnou rýchlosťou 2,5Gbps   a súčasne podpora minimálne 1x Gbps RJ45 |
| 9 | Rozsah prevádzkových teplôt 0° až +40°C bez nutnosti redukcie výkonu alebo obmedzenia funkcií. |
| 10 | AP je so vstavanou internou anténou MIMO |
| 11 | Rádiová časť AP: dual band, súčasná podpora pásiem 2,4GHz a 5GHz |
| 12 | Minimálny MIMO a počet spatial stream: 4x4:4 pre 2,4 a 5GHz |
| 13 | Podpora TWT, BSS Coloring a až 160 MHz kanál pre 802.11ax |
| 14 | HW podpora OFDMA alebo MU-MIMO |
| 15 | Minimálne 16 vysielaných BSSID na AP |
| 16 | Možnosť nastavenia hidden SSID |
| 17 | Automatické ladenie kanálu a sily signálu v koordinácii s ostatnými AP |
| 18 | Podpora WPA3-CNSA, WPA3-SAE, OWE |
| 19 | Podpora 802.11ac explicitného beamformingu |
| 20 | Podpora airtime fairness |
| 21 | Vypínateľné indikačné LED diódy informujúce o stave zariadenia |
| 22 | Prioritizácia 5GHz pásma – Band Steering alebo obdobné |
| 23 | Automatická detekcia Rogue AP |
| 24 | Mapovanie SSID do rôznych VLAN podľa IEEE 802.1Q |
| 25 | VLAN Pooling |
| 26 | Podpora Wireless MESH. |
| 27 | Podpora Layer-2 izolácie bezdrôtových klientov |
| 28 | HW podpora spektrálnej analýzy v pásmach 2,4GHz a 5GHz (detekcia zdrojov rušivého signálu) |
| 29 | Automatická identifikácia pripojeného zariadenia a jeho operačného systému |
| 30 | Predávanie konektivity medzi AP pri pohybe bez výpadku spojenia – roaming |
| 31 | Dynamické vyvažovanie záťaže klientov medzi AP so zohľadnením záťaže, počtu klientov, sily signálu v koordinácii s ostatnými AP |
| 32 | Optimalizácia prevádzky: multicast-to-unicast konverzia |
| 33 | Možnosť riadenia QoS (šírky pásma) na základe aplikácií (Office 365, Dropbox, Facebook, P2P zdieľanie, VoIP, video aplikácie) |
| 34 | Podpora filtrovania prístupu na web |
| 35 | 802.11w ochrana manažment rámcov |
| 36 | CLI formou serial console portu |
| 37 | SSHv2, SNMPv2c a SNMPv3 |
| 38 | Súčasťou AP je príslušenstvo pre montáž na stenu alebo strop (Držiak pre montáž na pevný podklad) |
| 39 | 2ks WiFi - controllerov súčasťou dodávky  . Každý controller musí byť dimenzovaný na správu minimálne všetkých dodaných WiFi AP v tunelovom móde súčasne (potrebné licencie súčasťou dodávky)   |
| 40 | WiFi - controller musí byť HW appliance. |
| 41 | Možnosť rozšíriť správu WiFi AP cez WiFi – controller v tunelovom móde až na 500 AP  per controller súčasne iba zakúpením rozširujúcich licencii do dodaného HW appliance |
| 42 | HW appliance min 1x management port na správu zariadenia cez WEB GUI, CLI RJ45 alebo USB port |
| 43 | HW appliance - sprava cez WEB GUI |
| 44 | DHCP server pre bezdrôtových klientov a AP |
| 45 | HW appliance osadená min 2ks SSD HD min 200GB na uchovávanie logov, backupov konfigurácie a odchytenej prevádzky na AP vo formátu PCAP   |
| 46 | Podpora centrálnej správy dodávaných WiFi-controllerov. |
| 47 | HW appliance WiFi - controlleru musí byť osadený min. 2 redundantnými zdrojmi napájania, ktoré sú súčasťou dodávky |
| 48 | HW appliance WiFi - controlleru musí byť osadený min. 2 optickými 10 Gbps portami a MM SFP+ modulmi, ktoré sú súčasťou dodávky |
| 49 | Prevedenie do racku a všetok potrebný materiál na inštaláciu súčasťou dodávky |
| 50 | HW riešenie musí podporovať HA v režime Active / Active , Active / Passive (potrebné licencie súčasťou dodávky) |
| 51 | WiFi riešenie musí umožňovať ochranu prístupu na management WiFi – controller a WiFi AP zariadenia prostredníctvom ACL  |
| 52 | Detekcia a monitorovanie problémov WLAN odchytávaním prevádzky na AP do formátu PCAP a jeho zasielanie do Ethernetového analyzátoru, schopnosť zachytávať rámce vrátane 802.11 hlavičiek |
| 53 | Všetky funkcie riešenia musia byť neoddeliteľnou súčasťou dodaných zariadení, prípadne licencie pre tieto funkcie musia byť dodané spoločne s požadovanými prvkami. Licencie sú požadované permanentne. V prípade, že dodávané sú subscription licencie, tak je požadovaná podpora minimálne 4 roky s možnosťou predĺženia o ďalšie 3 roky.  |
| 54 | Možnosť rozšírenia všetkých funkcionalít riešenia a supportu (podpora) až na 7 rokov od podpísania zmluvy formou dokúpenia licencii. |
| 55 | Technológia musí podporovať integráciu so SIEM riešením (LogRhythm), t.j. minimálne umožniť posielanie auditných a bezpečnostných udalostí vo formáte a spôsobom ktorý LogRhythm pre danú technológiu podporuje. Ak sú s integráciou do LogRhythm spojené licenčné alebo iné poplatky, všetky tieto poplatky musia byť zahrnuté v cene v príslušných položkách cenových tabuliek. |
| 56 | Dodávateľ je povinný s dodávkou doložiť oficiálne potvrdenie lokálneho zastúpenia výrobcu o všetkých dodávaných zariadeniach (zoznam sériových čísel dodávaných zariadení pre slovenský, resp. trh EU) |

Tabuľka 2: AAA server - technická špecifikácia

|  |  |
| --- | --- |
| **Poradové číslo** | **AAA server - technická špecifikácia** |
| 1 | Forma dodania: HW alebo virtuálny appliance pre VMware (VMware appliance bude inštalovaný do lokálnej infraštruktúry objednávateľa) |
| 2 | V prípade HW appliance riešenia musí byť AAA server osadený min. 2 redundantnými zdrojmi napájania, ktoré sú súčasťou dodávky |
| 3 | HW appliance osadená min 2ks SSD HD min 200GB na uchovávanie logov, backupov konfigurácie |
| 4 | HW appliance AAA musí byť osadený min. 2 optickými 10 Gbps portami a MM SFP+ modulmi, ktoré sú súčasťou dodávky |
| 5 | HW appliance musí mať prevedenie do racku a všetok potrebný materiál na inštaláciu je súčasťou dodávky |
| 6 | 2ks AAA serverov súčasťou dodávky každý AAA server musí byt dimenzovaný na správu min 1000ks   identít súčasne (potrebné licencie súčasťou dodavky) |
| 7 | Každý AAA server s možnosťou rozšírenia o 3000ks autentizovaných užívateľov dokúpením licencie bez nutnosti výmeny HW. |
| 8 | Riešenie musí podporovať vysokú dostupnosť tak, aby v prípade výpadku primárneho AAA servera mohol prevziať jeho rolu sekundárny server (potrebne licencie súčasťou dodavky). |
| 9 | Možnosť napojenia sa na MS Active Directory ktoré bude slúžiť ako jeden zo zdrojov overovania identít (napr. pri 802.1x) |
| 10 | Podpora 802.1X a autentizácie pre bezdrôtové siete a Ethernet LAN siete |
| 11 | Podpora 802.1X a autentizácie v Ethernet LAN sieti na zariadeniach HPe s operačným systémom comware 5, Cisco s operačným systémom IOS a Brocade s operačným systémom ICX Fastiron |
| 12 | Podpora mechanizmu riadenia prístupu do siete pre koncové zariadenia (napr. tlačiarne) plne nepodporujúce 802.1X.   |
| 13 | Konfigurácia  a správa clusteru je centralizovaná a nevyžaduje manuálnu konfiguráciu na každom node samostatne. |
| 14 | Cluster musí poskytovať vysokú dostupnosť pre všetky funkcionality. |
| 15 | Požadované metódy autentizácie užívateľov a zariadení : PEAP-MSCHAPv2, EAP-TLS, EAP-TTLS, MAC autentizácia, povolenie MAC autentizácie neznámych klientov |
| 16 | Podpora RADIUS CoA |
| 17 | Podpora autorizácie zariadení a používateľov |
| 18 | Možnosť RADIUS alebo TACACS+ autentizácie správcov sieťových zariadení. (Podpora pre minimálne 1000 zariadení súčasťou dodávky) |
| 19 | Autorizácia zadávaných CLI príkazov zo strany administrátora autentizovaného prostredníctvom RADIUS alebo TACACS+ na jednotlivých sieťových zariadeniach. |
| 20 | Možnosť obmedzenia oprávnení správcov zariadení pre prácu len s konkrétnymi skupinami zariadení   |
| 22 | Autorizácia na základe členstva skupiny v AD  |
| 23 | Pridanie, odobratie, zmena zariadenia (MAC adresy) v systéme 802.1X |
| 24 | Podpora API pre väčšinu základných úkonov AAA platformy. |
| 25 | Podpora LAN a WLAN portálu pre hostí s  HTTP/HTTPS autentizáciou. Možnosť vytvárania dočasných používateľských účtov pre návštevníkov (guest) prostredníctvom prispôsobiteľného užívateľského rozhrania. |
| 26 | Funkcia portálu pre hostí je zabezpečená rovnakými licenciami ako pre základný riadený prístup. Pokiaľ nie, je potrebné ponuku doplniť o guest licencie v rovnakom počte. |
| 27 | Podpora protokolu SCEP. |
| 28 | Hostia alebo interní používatelia musia mať možnosť prístupu do samoobslužného portálu na správu svojich vlastných registrácií.Certifikačná autorita na vydávanie certifikátov pre súkromné zariadenia musí byť súčasťou AAA platformy.   |
| 29 | Technológia musí podporovať integráciu so SIEM riešením (LogRhythm), t.j. minimálne umožniť posielanie auditných a bezpečnostných udalostí vo formáte a spôsobom ktorý LogRhythm pre danú technológiu podporuje. Ak sú s integráciou do LogRhythm spojené licenčné alebo iné poplatky, všetky tieto poplatky musia byť zahrnuté v cene v príslušných položkách cenových tabuliek. |
| 30 | Dodávka musí obsahovať všetky potrebné licencie pre splnenie požadovaných vlastností a parametrov. |
| 31 | Všetky funkcie riešenia musia byť neoddeliteľnou súčasťou dodaných zariadení, prípadne licencie pre tieto funkcie musia byť dodané spoločne s požadovanými prvkami. Licencie sú požadované permanentne. V prípade, že dodávané sú subscription licencie, tak je požadovaná podpora minimálne 4 roky  |
| 32 | Dodávka musí obsahovať všetky potrebné licencie pre splnenie požadovaných vlastností a parametrov. |
| 33 | Dodávateľ je povinný s dodávkou doložiť oficiálne potvrdenie lokálneho zastúpenia výrobcu o všetkých dodávaných zariadeniach (zoznam sériových čísel dodávaných zariadení pre slovenský trh, resp. trh EU)Všetky funkcie riešenia musia byť neoddeliteľnou súčasťou dodaných zariadení, prípadne licencie pre tieto funkcie musia byť dodané spoločne s požadovanými prvkami. Licencie sú požadované permanentne. V prípade, že dodávané sú subscription licencie, tak je požadovaná podpora minimálne 4 roky.  |

1. Požiadavky na vykonanie inštalačných prác pre dodávané zariadenia
	1. Objednávateľ požaduje vykonanie inštalačných a konfiguračných prác vo forme inštalácie na dodávané zariadenia. Minimálny rozsah inštalačných prác je uvedený v nasledujúcej tabuľke č. 3.

Tabuľka 3. Minimálny rozsah inštalačných prác

| **Poradové číslo** | **Popis činností** |
| --- | --- |
|  | 1 | Návrh dizajnu vybudovania Wifi siete s overovaním prístupu používateľov a zariadení do Wifi prostrednia cez dodávané AAA riešenie, konfigurácia manažment účtov v spolupráci s AD.  |
|  | 2 | inštalácia, konfigurácia Wifi controllerov do HA v režime Active-Active, konfigurácia sieťových nastavení podľa navrhnutého a odsúhlaseného dizajnu  |
|  | 3 | Vytvorenie profilov pre AP, konfigurácia SSID, konfigurácia užívateľskej autentikácie, konfigurácia dynamického priraďovania užívateľských VLAN  |
|  | 4 | Konfigurácia bezpečnostných nastavení |
|  | 5 | Konfigurácia zabránenia vzniku interferencie medzi jednotlivými AP |
|  | 6 | registrácia a konfigurácia všetkých AP podľa vopred definovaných profilov |
|  | 7 | inštalácia, konfigurácia AAA serverov do HA, konfigurácia sieťových nastavení podľa navrhnutého a odsúhlaseného dizajnu, prepojenie s AD |
|  | 8 | AAA - konfigurácia a overovanie užívateľských profilov a rolí podľa navrhnutého a odsúhlaseného dizajnu riešenia (prostredníctvom overenia certifikátov). |
|  | 9 | Identifikácia guestov a vytvorenie skupín pre guestov na základe parametrov pripájaných zariadení, resp. guest portálu – bez možnosti pripojenia do LAN objednávateľa, resp. prístup len do internetu prostredníctvom samostatného pripojenia.  |
|  | 10 | Identifikácia a vytvorenie profilu pre zariadenia zamestnávateľa, ktoré nepodporujú 802.1X  |
|  | 11 | Konfigurácia SNMP (v2c a v3) |
|  | 12 | Nastavenie integrácie so SIEM riešením (LogRhythm), t.j. minimálne posielanie auditných a bezpečnostných udalostí vo formáte a spôsobom ktorý LogRhythm pre danú technológiu podporuje. |
|  | 13 | Nastavenie mailovej notifikácie, pravidelného reportingu |
|  | 14 | Zaistenie konfigurácie automatického zálohovania systému |
|  | 15 | Vytvorenie projektovej, prevádzkovej a technickej dokumentácie |
|  | 16 | Súčinnosť pri realizácii akceptačného (vrátane bezpečnostného) testovania dodaného riešenia podľa bodu 2.2, vrátane odstránenia identifikovaných nedostatkov |
|  | 17 | Dodávateľ zabezpečí realizáciu prezentáciu pre správcov zadávateľa v priestoroch zadávateľa pre dodané zariadenia a systémy v rozsahu umožňujúcom správcom vykonávať:* bežnú rutinnú prevádzku a údržbu dodaného systému, vrátane vykonania príslušných konfiguračných zmien,
* vytváranie nových SSID - ich profilov a bezpečnostných nastavení,
* diagnostiku a riešenie problémov s funkčnosťou a dostupnosťou HW, prípadne virtuálnych appliancí
* monitoring stavu jednotlivých AP, detekcia rušenia resp. interferencie
* monitoring pripojených wifi klientov
* diagnostiku a riešenie problémov so stratou signálu, pomalým pripojením do siete prostredníctvom wifi
* zálohovanie a obnovu konfiguračných nastavení,
* tvorbu reportov.
 |

* 1. Po ukončení inštalačných a konfiguračných prác podľa bodu 2.1 bude vykonané akceptačné testovanie, ktoré vykoná objednávateľ, v lehote do tridsiatich pracovných dní po dokončení inštalačných a konfiguračných prác dodávateľom. Akceptačné testy sú ukončené nahlásením výsledku dodávateľom a odovzdaním zoznamu nájdených vád. Po odstránení vád dodávateľom objednávateľ akceptačné testy zopakuje, najviac však 1x. V prípade, že budú aj po opakovanom akceptačnom testovaní nájdené vady, bude testovanie vyhodnotené ako neúspešné.
	2. Objednávateľ prevezme predmet plnenia (dielo) po úspešnom ukončení akceptačného testovania formou podpisu (záverečného – ak sa akceptačné testy opakujú) akceptačného protokolu. Dodávateľ je na základe podpísaného akceptačného protokolu objednávateľom oprávnený vystaviť faktúru so splatnosťou 30 dní. V prípade, že akceptačné testovanie nebude úspešné, je objednávateľ oprávnený odstúpiť okamžite od zmluvy, pričom dodávateľovi nevzniká žiadny nárok na úhradu nákladov za dovtedy poskytnuté služby.
1. Označenie predmetu plnenia - zariadenia

| **Označenie predmetu plnenia – zariadenia (obchodný názov, typ, verzia)** |
| --- |
| *<vyplní uchádzač>* |

**PRÍLOHA 2 - CENA ZA PREDMET PLNENIA**

Tabuľka 1: Cena za dodanie zariadení vrátane podpory výrobcu na obdobie 48 mesiacov

|  |  |  |  |  |
| --- | --- | --- | --- | --- |
| **Položka****číslo** | **Označenie** | **Popis** | **Počet** | **Cena v euro bez DPH za 1 ks** |
| P1 | *<vyplní uchádzač>* | WiFi AP | 200 | *<vyplní uchádzač>* |
| P2 | *<vyplní uchádzač>* | WiFi controller | 2 | *<vyplní uchádzač>* |
| P3 | *<vyplní uchádzač>* | AAA server | 2 | *<vyplní uchádzač>* |
| **CHV** | **Cena za dodávku hardvéru vypočítaná ako:****CHV = {200 x P1} + {2 x P2} + {2 x P3}** | *<vyplní uchádzač>* |

Tabuľka 2: Cena za vykonanie inštalačných a konfiguračných prác pre zariadenia

|  |  |  |
| --- | --- | --- |
| **Položka číslo** | **Popis** | **Cena v euro bez DPH** |
| P4 | Cena za vykonanie inštalačných a konfiguračných prác pre zariadenia | *<vyplní uchádzač>* |
| **CIM** | **Cena za vykonanie inštalačných a konfiguračných prác pre zariadenia** | *<vyplní uchádzač>* |

**Tabuľka 3: Celková cena za predmet plnenia**

|  |  |  |
| --- | --- | --- |
| **Položka** | **Popis** | **Cena v EUR bez DPH** |
| CHV | Cena za dodanie zariadení vrátane podpory výrobcu na obdobie 48 mesiacov | *<vyplní uchádzač>* |
| CIM | Cena za vykonanie inštalačných a konfiguračných prác pre zariadenia | *<vyplní uchádzač>* |
| **CC** | **Celková cena za predmet zákazky vypočítaná ako:****CC = CHV + CIM**  | *<vyplní uchádzač>* |

**PRÍLOHA 3 – ZOZNAM ODBORNE SPôSOBILÝCH PRACOVNÍKOV DODÁVATEĽA**

Požiadavky na odbornosť a odbornú skúsenosť pracovníkov dodávateľa na vykonanie inštalačných

a konfiguračných prác:

**1. Meno, priezvisko: <**vyplní uchádzač**> -**

Táto osoba musí mať:

- absolvované školenie zamerané na zavedenie a inštaláciu dodaných zariadení (preukazuje písomným potvrdením od výrobcu dodaných zariadení nie starším ako 3 roky ku dňu jeho predloženia)

- minimálne 3 roky skúseností, praxe v oblasti informačných technológií

- osobnú skúsenosť na minimálne dvoch projektoch týkajúcich sa inštalačných prác dodaných zariadení za predchádzajúce 4 roky od vyhlásenia verejného obstarávania na predmetnú zákazku

**2. Meno, priezvisko: <**vyplní uchádzač**>**

Táto osoba musí mať:

- absolvované školenie zamerané na zavedenie a inštaláciu dodaných zariadení (preukazuje písomným potvrdením od výrobcu dodaných zariadení nie starším ako 3 roky ku dňu jeho predloženia)

- minimálne 3 roky skúseností, praxe v oblasti informačných technológií

- osobnú skúsenosť na minimálne dvoch projektoch týkajúcich sa inštalačných prác dodaných zariadení za predchádzajúce 4 roky od vyhlásenia verejného obstarávania na predmetnú zákazku

**Príloha 4 - Zoznam Dodávateľových subdodávateľov**

*(V prípade plnenia predmetu zmluvy subdodávateľom vyplnený úspešným uchádzačom podľa § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)*